******

***Културен календар на Народно Читалище „Пробуда 1904”***

 ***гр. Горна Оряховица за 2024година***

Нар**о**дно читалище”Пробуда-1904” гр. Горна Оряховица, кв. Калтинец, достойно следва своето родолюбиво дело.

 Ръководството се стреми да усети пулса на духовните интереси , да превръща читалището в дом за всички, които търсят културно поприще.

**Библиотеката** от създаването си и до днес е сърцевината на читалищната дейност - основна, неразделна и последователна част. Събира, съхранява и предоставя за ползване библиотечния фонд, извършва библиотечно – информационно обслужване. Съдейства за повишаване социалната интеграция и осигурява електронен достъп до информация. Библиотечния фонд достига 11 600 тома художествена и отраслова литература. А от няколко години библиотеката се радва на честите гостувания на децата от ДГ „Елена Грънчарова”, филиал „Детски свят”гр. Горна Оряховица. Тези дни се превръщат във забавни детски празници.

Народното творчество споделя съдбата на всяко голямо културно наследство,

то живее не само във времето , в което е създадено, но се превръща в достояние на всички следващи поколения.

Прегърнало възрожденските пориви на основателите, народно читалище „Пробуда-1904” ревностно пази и съхранява тази тъй българска институция.

Неизменило в годините и днес продължава да бъде храм на просвещение и

култура. С българските традиции и обичаи възпитава в родолюбие и събужда националното съзнание и гордост. Отваря сетивата на своите участници към великите произведения на човешкия дух и гений.

**Българският календар има голямо многообразие от празници, обичаи и обреди. В тях е заложено богатството на нашата народна култура, съчетаваща древни традиции и вярвания.**

**Така и в културния календар на нашето читалище присъстват зимни, пролетни и есенни празници и обичаи.**

***1.******„ Нека е берекет”*** *– честване традиционния празник Трифон Зарезан. Свети Трифон е покровител на лозарите и винарите. Основният обреден момент е зарязването на лозите за обилен гроздов плод. Лозите се пръскат със светена вода и се благославят за плодородие и берекет. Избира се цар на лозята , след което се прави обща богата трапеза.*

***14 февруари 2024г.***

***2.******„ Баба Марта*** *”- празникът е символ на пролетта и пожелание за здраве. Детски празник, посветен на традиционната българска мартеница. За този ден организираме празник , на който поздравяваме децата , връзваме шарени мартеници, които грейват по ръцете на нашите малки танцьори - с пожелание да са здрави и пъргави през цялата година.*

***1ви март 2024г.***

***3****.* ***Самодейното изкуство, пазител на българщината*** *– отколешна традиция е , когато се закичваме с червено белите символи на този ден да отбележим Деня на любителското художествено творчество - Ден на самодееца. Празнично и вълнуващо , на който присъстват бивши и настоящи самодейци, художествени ръководители.*

 ***1ви март 2024г.***

***4****.* ***“Грейте лазарки, от Слънцето погалени ”****- Лазаруване - народен обичай за здраве, плодородие и благополучие на дома. Участват децата от танцов състав „Земляци” при НЧ”Пробуда-1904” Г. Оряховица, . Лазаровден, това е празник на младостта, на пукналата пролет. Той е химн на човешкото трудолюбие . По стар обичай да дадат своята благословия на труда на стопаните, тръгват нашите девойки с пъстри лазарски премени .*

***27 април 2024г.***

***5.* *Великден*** *Ден , в който се възкръсва надеждата, ден на вярата, че доброто се възражда и винаги тържествува. Заедно с децата от детска градина „Елена Грънчарова” филиал „Детски свят „ кв. Калтинец организираме празнично тържество под наслов „Христос Возкресе „*

***30 април 2024г.***

***6.******„Върви народе възродени****” –участия на самодейците от НЧ”Пробуда-1904” Г.Оряховица , в прояви по повод 24-май, Ден на българската просвета и култура . Творческа среща на читалищни дейци и самодейци.*

***22 май 2024г.***

***7.Участия на самодейните състави*** *– Квартет „ Калатина” и детски танцов състав „Земляци” на читалището в празничните прояви на община Горна Оряховица.*

***Май, юни 2024г.***

***8.******Откриване творческия сезон*** *на читалищните състави*

***2 ри октомври 2024г.***

***9.******„Поклон пред делото на народните будители”-*** *творческа среща с читалищни дейци и самодейци . На този ден читалище”Пробуда-1904” посреща празника с открита изложба –„Начало, история, традиции”, която всяка година се попълва с призовете на читалищните състави.*

***1ви ноември 2024г.***

***10.*** ***Празник на Християнското семейство****. На този ден организираме тържество, съвместно с детска градина „Елена Грънчарова”, филиал „Детски свят” на който ще поздравим млади семейства , както и онези с дългогодишен семеен живот - в храм „ Св. Иван Рилски”*

***21 ноември 2024г.***

***11. „Тебе пеем, Стани Нине****”- народен обичай „Коледуване”, участват децата от Детския танцов състав при НЧ”Пробуда-1904”Г.Оряховица Всяка година в дните преди Коледа, коледарите от Детски танцов състав, поздравяват жителите с Народния обичай „Коледуване****”****..*

***18 декември 2024г.***

***12.”Бог роди се , Коледо ле”-*** *празничен Коледен концерт в храм”Св. Иван Рилски” Поднасяме своите благопожелания за Коледните празници и настъпващата Нова година- да бъде още по-щедра и по щастлива. Участват самодейните състави от читалището.*

***20 декември 2024г***

***Участия на Квартет „Калатина” и Детски танцов състав ”Земляци” в мероприятия извън общината: Празници, фестивали и конкурси.***

***През 2024 година нашето читалище ще чества своята 120 годишнина !***

***Читалище „Пробуда-1904”гр. Горна Оряховица*** *е носител на една високохуманна, съвременна ценностна система, на изконни добродетели.* *Читалището съхранява най-доброто от националните ни традиции. Столетието на нашето читалище е наситено с духа на творческия порив, а той винаги е насочен към бъдещето, към още и още години напред!*